CELEX: 62020CN0507
Language: sk
Date: 2020-10-08 00:00:00
Title: Vec C-507/20: Návrh na začatie prejudiciálneho konania, ktorý podal Pécsi Törvényszék (Maďarsko) 8. októbra 2020 – FGSZ Földgázszállító Zrt./Nemzeti Adó- és Vámhivatal Fellebbviteli Igazgatósága

25.1.2021   
            
            
               SK
            
            
               Úradný vestník Európskej únie
            
            
               C 28/16
            
         
      Návrh na začatie prejudiciálneho konania, ktorý podal Pécsi Törvényszék (Maďarsko) 8. októbra 2020 – FGSZ Földgázszállító Zrt./Nemzeti Adó- és Vámhivatal Fellebbviteli Igazgatósága
      (Vec C-507/20)
      (2021/C 28/24)
      Jazyk konania: maďarčina
      
         Vnútroštátny súd, ktorý podal návrh na začatie prejudiciálneho konania
      
      Pécsi Törvényszék
      
         Účastníci konania pred vnútroštátnym súdom
      
      
         Žalobkyňa: FGSZ Földgázszállító Zrt.
      
         Žalovaný: Nemzeti Adó- és Vámhivatal Fellebbviteli Igazgatósága
      
         Prejudiciálna otázka
      
      Je prax členského štátu, podľa ktorej tento členský štát odvolaním sa na ex tunc účinku zníženia základu dane uplatniteľného v prípade úplného nezaplatenia upraveného článkom 90 ods. 1 smernice o DPH (1) počíta päťročnú premlčaciu lehotu, v ktorej je možne vykonať zníženie základu dane, stanovenú všeobecnou právnou úpravou tohto členského štátu, odo dňa, keď najprv došlo k dodaniu tovaru a nie odo dňa, keď sa konkrétna pohľadávka stala nevymožiteľnou, a odvolaním sa na uplynutie premlčacej lehoty, zbavuje zdaniteľnú osobu, ktorý koná v dobrej viere, jej práva na zníženie základu dane, ktoré súvisí so skutočnosťou, že pohľadávka sa stala úplne nevymožiteľnou, za okolností, pri ktorých môže uplynúť viacero rokov odo dňa, kedy skutočne došlo k dodaniu tovaru do dňa, keď sa pohľadávka stala úplne nevymožiteľnou, a pri ktorých právna úprava členského štátu v čase, keď sa pohľadávka stala úplne nevymožiteľnou, nedovoľovala zníženie základu dane v súvislosti s pohľadávkou, ktorá sa stala úplne nevymožiteľná, a to v rozpore s právom Spoločenstva, zlučiteľná so zásadami proporcionality, daňovej neutrality a efektívnosti najmä vzhľadom na bod 63 návrhov generálnej advokátky vo veci C-8/17, Biosafe – Indústria de Reciclagens, v bode 27 rozsudku vo veci C-246/16, Di Maura, a v bode 36 rozsudku vo veci C-396/16, T-2, ako aj z dôvodu, že členský štát nemôže vybrať na účely DPH vyššiu sumu než je skutočne vybratá dodávateľom dotknutého tovaru alebo poskytovateľom dotknutých služieb?
      
         (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 2006, s. 1).